- Pannkoogid lähevad nii sööklasse kui poodidesse
- Ingrid Toming on kokana töötanud aastakümneid
- Türi söökla firmaroaks on hoopis šnitsel
See Pipi Pikksuka laul sobiks suurepäraselt 65 aastat tegutsenud Türi söökla tunnuslauluks. Nimelt küpsetab söökla kokk Ingrid Toming kolm korda nädalas varahommikuti kuuel pannil korraga tunni aja jooksul üle saja ülepannikoogi.
Needsamad pannkoogid lähevad esmaspäeval, kolmapäeval ja reedel müüki söökla letti ning Paide ja Türi Kalevi Konsumisse. Pannkoogitegu algab kell kuus hommikul. Selleks ajaks on kokk Ingrid Toming ja juhataja Mari Rikk mõlemad juba tunnikese tööl olnud. «Kes esimesena jõuab, paneb kohvivee üles. Teeme tassikese ja siis läheb kiire töö lahti,» ütles Rikk.